बच्चों को दी ट्रैफिक नियमों संबंधी जानकारी
पठानकोट | एएंडएमइंस्टीट्यूट ऑफ कंप्यूटर एंड टेक्नोलॉजी पठानकोट में उपाध्यक्ष अक्षय महाजन तथा डायरेक्टर डॉ. रेणुका महाजन की अध्यक्षता में ट्रैफिक एजुकेशन सेल की ओर से सेमिनार का आयोजन किया गया। ट्रैफिक मार्शल विजय पासी ने यातायात नियमों संबंधी जागरूक करते हुए बताया कि हमें हैलमेट के बिना दोपहिया वाहन नहीं चलाना चाहिए। वहीं वाहन चलाते समय मोबाइल का प्रयोग नहीं करना चाहिए। उन्होंने कहा कि जीवन अनमोल है तथा यातायात नियमों की पालना कर हम इसे बचा सकते हैं। डायरेक्टर डा रेणुका महाजन ने कहा कि आज की युवा पीढ़ी को यातायात नियमों संबंधी बताने से पूरा समाज जागरूक हो जाएगा तथा छोटे से कार्य से बड़े परिणाम हासिल होंगे। इस मौके पर एचओडी अनिल पंडित, टीपीओ गुरप्रीत, वरूण पाल, रजत, रवि, रेणु मौजूद थे।
hin_Deva hin_Deva